
వ్యయ నియంత్రణ, మార్జిన్ల పెంపుపై కంపెనీల దృష్టివచ్చే రెండు త్రైమాసికాలు ప్రైవేటు కంపెనీలకు సవాళ్లేఅసోచామ్ వెల్లడిన్యూఢిల్లీ : ప్రైవేటు రంగంలో కొత్త నియామకాలకు సంబంధించిన అంచనాలు నిరాశాజనకంగా కనిపిస్తున్నాయి. ప్రస్తుత ఆర్థిక సంవత్సరం ముగిసే వరకు (మార్చి 2018) ఈ రంగంలో నియామకాలు అంతంత మాత్రంగానే ఉండనున్నట్టు పరిశ్రమల చాంబర్ అసోచామ్ వెల్లడించింది. దేశీయ కంపెనీలు వేతనాలకు సంబంధించిన వ్యయాలను నియంత్రించేందుకు పటిష్ఠ చర్యలు తీసుకుంటున్నాయని, ఈ ప్రభావం నియామకాలపై పడుతోందని పేర్కొంది.  తమ సభ్యులు అందించిన సమాచారం ఆధారంగా ఉద్యోగుల నియామకాలపై అంచనాలు వెలువరిస్తున్నట్టు అసోచామ్  తెలిపింది. ప్రభుత్వ రంగ బ్యాంకుల్లోనూ నియామకాలు తగ్గడానికే ఆస్కారం ఉందని తెలిపింది. ప్రభుత్వం ఈ బ్యాంకులకు కొత్తగా మూలధనం సమకూర్చనుంది. ఈ ప్రక్రియ ముగిసిన తర్వాత ఉద్యోగుల వ్యయాన్ని తగ్గించుకోవడానికే బ్యాంకులు ప్రాధాన్యం ఇవ్వనున్నట్టు తెలుస్తోంది. కీలకం కానివ్యాపారాల నుంచి బయటపడటం, అప్పులను తగ్గించుకోవడం, తమ స్థానాన్ని మరింత పటిష్ఠ పరచుకోవడానికే కంపెనీలు పెద్దపీట వేస్తున్నాయని అసోచామ్ పేర్కొంది. రానున్న త్రైమాసికాల్లో కార్పొరేట్లు మార్జిన్లను పెంచుకోవడానికి, రుణ వ్యయాలను తగ్గించుకోవడానికి, రాబడుల్లో వృద్ధిపై దృష్టి పెట్టనున్నట్టు తెలిపింది. అయితే వచ్చే ఆర్థిక సంవత్సరంలో మాత్రం పరిస్థితుల్లో మార్పులు ఉండవచ్చన్న ఆశాభావాన్ని అసోచామ్ వ్యక్తం చేస్తోంది. టెలికాం, ఫైనాన్షియల్స్ (ప్రైవేట్ బ్యాంకులు, నాన్ బ్యాంకింగ్ ఫైనాన్స్ కంపెనీలు), ఇన్ఫర్మేషన్ టెక్నాలజీ, రియల్టీ, ఇన్ఫ్రాస్ట్రక్చర్లో ఈ పరిణామాలు చోటు చేసుకుంటున్నట్టు అసోచామ్ సెక్రటరీ జనరల్ డిఎస్ రావత్ తెలిపారు. దేశ ఆర్థిక వ్యవస్థకు సంబంధించిన రేటింగ్ను మూడీస్ అప్గ్రేడ్ చేయడం వల్ల సెంటిమెంట్ మెరుగు పడిందని, అయినప్పటికీ వచ్చే రెండు మూడు త్రైమాసికాలు ప్రైవేటు రంగం సవాళ్లతో సహవాసం చేయాల్సిందేనని ఆయన చెప్పారు. వచ్చే ఏడాది ఏప్రిల్ నుంచి కంపెనీ రుణ భారం తగ్గేందుకు, వినియోగదారుల డిమాండ్ పెరిగేందుకు అవకాశం ఉంటుందని అంచనా వేస్తున్నామన్నారు. అనుకోని సంఘటనలు చోటుచేసుకున్నా ప్రస్తుత ఆర్థిక సంవత్సరంకన్నా వచ్చే ఆర్థిక సంవత్సరం మెరుగ్గానే ఉంటుందన్న విశ్వాసం ఉందని చెప్పారు. ఆర్థిక వ్యవస్థలో వృద్ధిని స్టాక్ మార్కెట్ బూమ్ ప్రతిబింబిస్తోందని అసోచామ్ పేర్కొంది. వచ్చే కొన్ని నెలల్లో జిఎ్సటికి సంబంధించిన అంశాలు సద్దుమణుగుతాయని తెలిపింది. ద్రవ్యోల్బణం తక్కువ స్థాయిలోనే ఉండటం, విదేశీ మారకంలో స్థిరత్వం, విదేశీ మారక నిల్వల్లో పెరుగుదల, ఎగుమతుల్లో వృద్ధి వంటివి దేశ స్థూల ఆర్థిక వ్యవస్థకున్న పటిష్ఠతను తెలియజేస్తున్నాయని అసోచామ్ వెల్లడించింది. అయితే ముడిచమురు ధరలపై కన్నేసి ఉంచాలని, ప్రస్తుత స్థాయికన్నా ఇంకా ఎక్కువగా చమురు ధర పెరిగితే పరిణామాలు తీవ్రంగా ఉంటాయని హెచ్చరించింది.

vyaya niyantrana, marjinla pempupai companyla drushtivachhe rendu traimaasikaalu praivetu companylaku savalleasocham velladinyuudlly : praivetu rangamlo kotta niyaamakaalaku sambandhinchina anchanaalu niraasaajanakamgaa kanipistunnaayi. prastuta aardhika samvatsaram mugise varaku (marchi 2018) ee rangamlo niyaamakaalu antanta maatramgaane undanunnattu parisramala chamber asocham velladinchindi. desheeya companylu vetanaalaku sambandhinchina vyayaalanu niyantrinchenduku patishta charyalu teesukuntunnaayani, ee prabhaavam niyaamakaalapai padutondani perkondi.  tama sabhyulu andinchina samacharam aadhaaramgaa udyogula niyaamakaalapai anchanaalu veluvaristunnattu asocham  telipindi. prabhutva ranga byaankulloonuu niyaamakaalu taggadaanike askaram undani telipindi. prabhutvam ee byaankulaku kottagaa mooladhanam samakuurchanundi. ee prakriya mugisina tarvaata udyogula vyayaanni tagginchukovadaanike byaankulu praadhaanyam ivvanunnattu telustondi. keelakam kaanivyaapaaraala nunchi bayatapadatam, appulanu tagginchukovadam, tama sthaanaanni marinta patishta parachukovadaanike companylu peddapeeta vestunnayani asocham perkondi. raanunna traimaasikaallo carporatelu maarjinlanu penchukoovadaaniki, runa vyayaalanu tagginchukovadaaniki, raabadullo vruddhipai drushti pettanunnattu telipindi. ayithe vache aardhika samvatsaramlo maatram paristhitullo maarpulu undavachanna aasaabhaavaanni asocham vyaktam chestondi. telicom, finansials (private byaankulu, nan banking finans companylu), infermation technology, realty, infrastrakcharlo ee parinaamaalu chotu chesukuntunnattu asocham secretery janaral ds ravat telipaaru. desha aardhika vyavasthaku sambandhinchina ratingnu moodies upgrade cheyadam valla centiment merugu padindani, ayinappatiki vache rendu moodu traimaasikaalu praivetu rangam savaallatoe sahavasam cheyalsindenani aayana cheppaaru. vache edaadi epril nunchi company runa bharam taggenduku, viniyogadaarula demand perigenduku avakaasam untundani anchana vestunnamannaru. anukoni sanghatanalu chotuchesukunna prastuta aardhika samvatsarankanna vache aardhika samvatsaram meruggaane untundanna vishwaasam undani cheppaaru. aardhika vyavasthalo vruddhini stack market boom pratibimbistondani asocham perkondi. vache konni nelallo jeestiki sambandhinchina amsaalu saddumanugutaayani telipindi. dravyolbanam takkuva sthaayiloonae undatam, videshee maarakamlo sthiratvam, videshee maaraka nilvallo perugudala, egumatullo vruddhi vantivi desha sthoola aardhika vyavasthakunna patishtatanu teliyajestunnaayani asocham velladinchindi. ayithe mudichamuru dharalapai kannesi unchaalani, prastuta sthaayikannaa inka ekkuvagaa chamuru dhara perigithe parinaamaalu teevramgaa untaayani heccharinchindi.